pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ความคืบหน้าโครงการเขตพัฒนาเศรษฐกิจพิเศษภาคตะวันออก
วันพุธที่ 5 สิงหาคม 2563
ความคืบหน้าโครงการเขตพัฒนาเศรษฐกิจพิเศษภาคตะวันออก
วันพุธที่ 5 สิงหาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลยืนยันโครงการเขตพัฒนาเศรษฐกิจพิเศษภาคตะวันออก หรืออีอีซี จะดําเนินการอย่างต่อเนื่อง โดยปัจจุบันมีความคืบหน้าเป็นลําดับ ทั้งโครงการรถไฟความเร็วสูงเชื่อม 3 สนามบิน โครงการพัฒนาท่าเรืออุตสาหกรรมมาบตาพุดและแหลมฉบัง โครงการพัฒนาสนามบินอู่ตะเภาและเมืองการบินภาคตะวันออก และโครงการเขตส่งเสริมอุตสาหกรรมและนวัตกรรมดิจิทัล เป็นต้น ซึ่งนายกรัฐมนตรีในฐานะประธานคณะกรรมการนโยบายอีอีซีให้ความสําคัญขับเคลื่อนการลงทุนขนาดใหญ่ของประเทศดังกล่าว และมีสํานักงานอีอีซีเป็นหน่วยงานหลักดําเนินการในเรื่องนี้ โดยจะเร่งพัฒนาโครงสร้างพื้นฐานทุกด้านควบคู่ไปกับการพัฒนาบุคลากร เพื่อรองรับการจ้างงานกว่า 100,000 อัตรา ในช่วงปี 2562 - 2566
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“พาณิชย์” พร้อมพัฒนาอุตสาหกรรมภาพยนตร์และบันเทิงไทย ผลักดัน Thai Talent สู่สายตาชาวโลก
วันจันทร์ที่ 22 พฤษภาคม 2560
“พาณิชย์” พร้อมพัฒนาอุตสาหกรรมภาพยนตร์และบันเทิงไทย ผลักดัน Thai Talent สู่สายตาชาวโลก
นางอภิรดี ตันตราภรณ์ รัฐมนตรีว่าการกระทรวงพาณิชย์ เปิดเผยว่า ที่ผ่านมาสิ่งที่เป็นหัวใจหลักที่ขับเคลื่อนอุตสาหกรรมภาพยนตร์ไทย คือ เหล่าบุคลากรคนไทยในวงการภาพยนตร์ ในแขนงต่างๆ ที่มีแนวโน้มที่จะถูกกล่าวถึงมากขึ้นในระดับโลก
ด้วยทักษะอันเป็นเอกลักษณ์เฉพาะตัวที่พัฒนาขึ้นภายใต้ความเป็นไทย เป็นที่ชื่นชมของชาวต่างชาติผ่านสื่อต่างๆ มากมาย ทั้งในเรื่องของทักษะและศิลปะการต่อสู้ การสร้างภาพยนตร์แนวอิสระการพัฒนาเกมส์ให้มีความสนุกและหลากหลายซึ่งได้รับเสียงตอบรับดีมาก นอกจากนั้นแล้วคนไทยยังได้เข้าไปมีส่วนร่วมในการสร้างแอนนิเมชั่น และ Sound Effect อีกมากมาย ทั้งนี้ นักแสดงไทยผู้ที่ใช้ศิลปะการต่อสู้ของไทยในการแสดงภาพยนตร์ และได้รับการยอมรับในต่างประเทศ เช่น จา พนม หรือ โทนี่ จา ที่ได้ร่วมแสดงในภาพยนตร์เรื่อง “Fast & Furious 7” ที่ทํารายได้ถึง 1.5 พันล้านเหรียญสหรัฐฯ รวมถึงเรื่อง “xXx The Return of Xander Cage” ซึ่งทํารายได้ทั่วโลกกว่า 338 ล้านเหรียญสหรัฐ ในขณะเดียวกัน นักสร้างภาพยนตร์อิสระของไทยก็ได้สร้างผลงานระดับนานาชาติมากมาย ล่าสุดนั้นภาพยนตร์โดย นวพล ธํารงรัตนฤทธิ์ เรื่อง Freelance ห้ามป่วย ห้ามพัก ห้ามรักหมอ ได้รับรางวัลสุพรรณหงส์ในปี 2559 ภาพยนตร์เรื่อง ดาวคะนอง ซึ่งกํากับโดย อโนชา สุวิชากรพงศ์ ได้รับเสียงตอบรับที่ดีมากหลังจาก ที่ฉายครั้งแรกในงานเทศกาลภาพยนตร์นานาชาติปูซานในปีที่ผ่านมา สําหรับในด้านของวงการแอนนิเมชั่นและสเปเชียลเอฟเฟคนั้นก็ได้ฉายแววความสามารถในระดับนานาชาติให้เป็นที่ประจักษ์ เช่น ฝน วีระสุนธร ศิลปินไทยก็ได้มีส่วนร่วมในการผลิตอนิเมชั่นของ Disney เรื่อง Zootopia, Moana และ Frozen เป็นต้น ดังนั้น Thai Talent จึงเป็นแนวคิดที่สื่อถึงบุคลากรคนไทยที่สร้างสรรค์ผลงานในแต่ละด้าน ทําให้ประเทศไทยมีความโดดเด่นและสร้างชื่อเสียงไปทั่วโลกจากเวทีการประกวดและรางวัลต่างๆ
รัฐมนตรีว่าการกระทรวงพาณิชย์ กล่าวเพิ่มเติมว่า เพื่อเป็นการส่งเสริมให้ประเทศไทยเป็นศูนย์กลางสําหรับ Production และ Post-Production ของภูมิภาคเอเชียตะวันออกเฉียงใต้ โดยเฉพาะอย่างยิ่ง ในอุตสาหกรรมภาพยนตร์ ซึ่งรัฐบาลได้กําหนดสิทธิประโยชน์เพื่อส่งเสริมอุตสาหกรรมดังกล่าวนี้ อาทิ การให้เงินคืน 15% สําหรับโปรเจคต่างประเทศที่มีการลงทุนภายในประเทศไทยขั้นต่ํา 50 ล้านบาท และ จะเพิ่มเป็น 20% เมื่อมีการจ้างงานบุคลากรไทยเข้าร่วมงานในตําแหน่งสําคัญกับโปรเจคนั้นๆ และอีก 2% หากมีการโปรโมทประเทศไทยในด้านการท่องเที่ยวอีกด้วย
"อุตสาหกรรมภาพยนตร์และบันเทิงของไทยสามารถสร้างรายรับเข้าสู่ประเทศมากถึง 2.8 พันล้านเหรียญสหรัฐฯ และสร้างงานมากถึง 100,000 ตําแหน่ง กระทรวงพาณิชย์ ยังคงเดินหน้าผลักดันอุตสาหกรรม นี้ สู่ความเป็นหนึ่งในภูมิภาคอาเซียนและของเอเซีย" รัฐมนตรีว่าการกระทรวงพาณิชย์ กล่าวในตอนท้าย
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นประธานพิธีเปิดและปาฐกถาพิเศษในงานสัมมนาวิชาการ “วันอุตุนิยมวิทยาโลก 2561”
วันศุกร์ที่ 23 มีนาคม 2561
รมว.ดิจิทัลฯ เป็นประธานพิธีเปิดและปาฐกถาพิเศษในงานสัมมนาวิชาการ “วันอุตุนิยมวิทยาโลก 2561”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานพิธีเปิดงานพร้อมปาฐกถาพิเศษในงานสัมมนาวิชาการวันอุตุนิยมวิทยาโลก 2561 ภายใต้แนวคิด “Weather-Ready, Climate-Smart พร้อมเรื่องอากาศ ฉลาดเท่าทันภูมิอากาศ” โดย กรมอุตุนิยมวิทยา หน่วยงานในสังกัดกระทรวงดิจิทัลฯ จัดขึ้น เนื่องด้วยวันที่ 23 มีนาคม ของทุกปี องค์การอุตุนิยมวิทยาโลก (World Meteorological Organization : WMO) พร้อมด้วยประเทศสมาชิกและชุมชนอุตุนิยมวิทยาทั่วโลก จะร่วมกันเฉลิมฉลอง “วันอุตุนิยมวิทยาโลก” เพื่อเป็นวันระลึกถึงการก่อตั้งองค์การอุตุนิยมวิทยาโลกเมื่อปี พ.ศ.2493 สําหรับการพยากรณ์อากาศของกรมอุตุนิยมวิทยาของไทยในปัจจุบัน ได้นํากรอบ SIGMA มาเป็นแนวทางการดําเนินงาน โดย S : Safety & Security หมายถึง การคํานวณสภาวะอากาศ เพื่อความปลอดภัย และการบริหารจัดการล่วงหน้าสําหรับหน่วยงานต่างๆ อาทิ ความปลอดภัยด้านการบิน การบริหารจัดการน้ํา ภัยธรรมชาติ และแผ่นดินไหว เป็นต้น I : Digital Infrastructure คือ การสร้างโครงข่ายโทรคมนาคมทางอุตุนิยมวิทยา การสร้าง DATA Center ด้านอุตุนิยมวิทยา และการใช้ HPC (High Performance Computing) หรือ การประมวลผลที่มีประสิทธิภาพสูงช่วยในการพยากรณ์อากาศ G : Digital Government การใช้ข้อมูลเชิงประจักษ์มาใช้ในการตัดสินใจ M : Digital Manpower การพัฒนาศักยภาพบุคลากร และ A : API & Application การสร้างแอปพลิเคชั่นเพื่อบริการข้อมูลด้านการพยากรณ์อากาศ เมื่อวันที่ 23 มีนาคม 2561 ณ โรงแรมวินเซอร์ สวีทส์ ถนนสุขุมวิท เขตคลองเตย กรุงเทพฯ
******************
รัฐบาลไทย-ข่าวทำเนียบรัฐบาล-ที่ปรึกษา รมว.แรงงาน ลงพื้นที่มอบสิ่งของช่วยผู้ประสบอุทกภัย จ.พิษณุโลก
วันอังคารที่ 3 กันยายน 2562
ที่ปรึกษา รมว.แรงงาน ลงพื้นที่มอบสิ่งของช่วยผู้ประสบอุทกภัย จ.พิษณุโลก
‘หม่อมเต่า’ มอบหมายให้ ที่ปรึกษา รมว.แรงงาน และคณะ ลงพื้นที่ อ.วังทอง จ.พิษณุโลก
มอบสิ่งของอุปโภคบริโภคที่จําเป็นแก่ประชาชนบรรเทาความเดือดร้อน พร้อมกําชับหน่วยงานในสังกัดสํารวจความเสียหายจัดทีมช่างซ่อมบ้านเรือนเครื่องใช้ไฟฟ้า ยานพาหนะ เครื่องมือเกษตร
เมื่อวันที่ 2 กันยายน 2562 หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน
มอบหมายให้ รองศาสตราจารย์ ดร.จักษ์ พันธ์ชูเพชร ที่ปรึกษารัฐมนตรีว่าการกระทรวงแรงงาน
พร้อมด้วย หัวหน้าส่วนราชการและผู้แทนหน่วยงานสังกัดกระทรวงแรงงานลงพื้นที่ที่ได้รับผลกระทบจากพายุโซนร้อน ‘โพดุล’ ณ โรงเรียนบ้านวังพรม หมู่ที่ 7 ต.วังทอง อ.วังทอง จ.พิษณุโลก ซึ่งพื้นที่ดังกล่าวมีบ้านเรือนได้รับผลกระทบ 319 หลังคาเรือน ประชาชนได้รับผลกระทบ 1,179 คน โดยที่ปรึกษา รมว.แรงงาน และคณะ ได้นําข้าวกล่องจํานวน 200 ชุด พร้อมน้ําดื่มจํานวน 600 ขวด นําไปแจกจ่ายให้ความช่วยเหลือแก่ประชาชนเพื่อบรรเทาความเดือดร้อนในเบื้องต้น ทั้งนี้หน่วยงานสังกัดกระทรวงแรงงานจะได้สํารวจความเดือดร้อนของผู้ประสบภัยในพื้นที่เพื่อให้ความช่วยเหลือต่อไป อาทิ การซ่อมเครื่องใช้ไฟฟ้า เครื่องจักรกลการเกษตรที่ได้รับความเสียหาย เป็นต้น
ทั้งนี้ จากรายงานสถานการณ์เมื่อวันที่ 1 กันยายนที่ผ่านมา พบว่า จังหวัดพิษณุโลกมีพื้นที่ได้รับผลกระทบใน 4 อําเภอ ได้แก่ อําเภอวังทอง เนินมะปราง นครไทย และบางกระทุ่ม พื้นที่การเกษตรเสียหาย 117,200 ไร่ ใน 24 ตําบล 99 หมู่บ้าน มีผู้เสียชีวิต 1 ราย ได้รับความเดือดร้อนจํานวน 6,570 ราย และรายงานของสํานักงานสวัสดิการและคุ้มครองแรงงานจังหวัดพิษณุโลก พบว่า มีสถานประกอบกิจการที่ได้รับผลกระทบจํานวน 5 แห่ง ลูกจ้าง 3,666 คน ลูกจ้างได้รับผลกระทบ 63 คน โดยส่วนใหญ่บ้านพักพนักงานถูกน้ําท่วมไม่สามารถเดินทางมาทํางานได้
รองศาสตราจารย์ ดร.จักษ์ฯ กล่าวว่า รมว.แรงงาน ยังได้กําชับให้ส่วนราชการในสังกัดกระทรวงแรงงานบูรณาการร่วมกันกับหน่วยงานในพื้นที่อย่างเข้มแข็ง รวมทั้งให้สถาบันและสํานักงานพัฒนาฝีมือแรงงานในพื้นที่จัดตั้งศูนย์ประสานงานช่วยเหลือประชาชน กรณีที่ประชาชนต้องการที่พักพิงให้พิจารณาพื้นที่หอพักของหน่วยงานเป็นศูนย์พักพิงชั่วคราวเพื่อบรรเทาความเดือดร้อน และภายหลังน้ําลดให้เจ้าหน้าที่เข้าไปสํารวจความเสียหายของบ้านเรือนและอุปกรณ์เครื่องใช้ในบ้าน เครื่องมือด้านการเกษตร รวมถึงยานพาหนะ เพื่อจัดทีมช่างให้บริการซ่อมแซม และอบรมให้ความรู้อีกด้วย ทั้งนี้ สถานประกอบการ ลูกจ้าง ผู้ประกันตน และประชาชนที่ได้รับผลกระทบจากพายุ 'โพดุล' สามารถขอรับความช่วยเหลือได้ที่หน่วยงานในสังกัดกระทรวงแรงงานทุกแห่งทั่วประเทศ หรือโทรสายด่วนกระทรวงแรงงาน 1506 ตลอด 24 ชั่วโมง
-------------------------------------
กองเผยแพร่และประชาสัมพันธ์ - ข่าว/
2 กันยายน 2562
รัฐบาลไทย-ข่าวทำเนียบรัฐบาล-​นายกรัฐมนตรี แถลงต่อสื่อมวลชน กรณีเรือบรรทุกผู้อพยพชาวโรฮีนจาหลบพายุที่ไทย
วันอังคารที่ 3 เมษายน 2561
​นายกรัฐมนตรี แถลงต่อสื่อมวลชน กรณีเรือบรรทุกผู้อพยพชาวโรฮีนจาหลบพายุที่ไทย
​นายกรัฐมนตรี แถลงต่อสื่อมวลชน กรณีเรือบรรทุกผู้อพยพชาวโรฮีนจาหลบพายุที่ไทย
ในวันนี้ (3 เม.ย. 2561) เวลา 13.30 น. ณ ห้องโถงตึกบัญชาการ 1 ทําเนียบรัฐบาล ภายหลังเสร็จสิ้นการประชุมคณะรัฐมนตรี นายกรัฐมนตรีตอบข้อสงสัยของสื่อมวลชนเกี่ยวกับเรือบรรทุกผู้อพยพชาวโรฮีนจาหลบพายุที่เกาะลันตาของไทย โดยระบุว่า รัฐบาลไทยดูแลผู้อพยพชาวโรฮีนจาตามหลักสิทธิมนุษยชน และสนับสนุนให้ทุกประเทศ ทั้งต้นทาง กลางทาง และปลายทาง มีส่วนร่วมในการแก้ไขปัญหาโดยใช้หลักสิทธิมนุษยชนเป็นแนวทางสําคัญ
รัฐบาลไทย-ข่าวทำเนียบรัฐบาล-กิจกรรมเลี้ยงอาหารกลางวันและบริจาคสิ่งของ ให้แก่เด็กในอุปการะของสถานสงเคราะห์เด็กหญิงบ้านราชวิถี เพื่อถวายพระกุศล เนื่องในโอกาสที่พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ ทรงเจริญพระชันษา 60 ปี
วันอังคารที่ 26 กันยายน 2560
กิจกรรมเลี้ยงอาหารกลางวันและบริจาคสิ่งของ ให้แก่เด็กในอุปการะของสถานสงเคราะห์เด็กหญิงบ้านราชวิถี เพื่อถวายพระกุศล เนื่องในโอกาสที่พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ ทรงเจริญพระชันษา 60 ปี
รองปลัดกระทรวงอุตสาหกรรม เป็นประธานเปิดกิจกรรมเลี้ยงอาหารกลางวันและบริจาคสิ่งของ ให้แก่เด็กในอุปการะของสถานสงเคราะห์เด็กหญิงบ้านราชวิถี เพื่อถวายพระกุศล เนื่องในโอกาสที่พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ ทรงเจริญพระชันษา 60 ปี
วันนี้ (26 กันยายน 2560) นางสาวนิสากร จึงเจริญธรรม รองปลัดกระทรวงอุตสาหกรรม เป็นประธานเปิดกิจกรรมเลี้ยงอาหารกลางวันและบริจาคสิ่งของ ให้แก่เด็กในอุปการะของสถานสงเคราะห์เด็กหญิงบ้านราชวิถี เพื่อถวายพระกุศล เนื่องในโอกาสที่พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ ทรงเจริญพระชันษา 60 ปี 13 กรกฎาคม 2560
การจัดกิจกรรมดังกล่าวได้รับการสนับสนุนเงินบริจาค จัดเลี้ยงอาหารกลางวัน จํานวน 1 มื้อ และบริจาคสิ่งของที่จําเป็นต่อการอุปโภคและบริโภค จากสํานักงานปลัดกระทรวงอุตสาหกรรม และสถาบันเครือข่ายของกระทรวงอุตสาหกรรม เพื่อเป็นขวัญและกําลังใจแก่เด็กในอุปการะของสถานสงเคราะห์เด็กหญิงบ้านราชวิถี โดยมีนายอภิจิณ โซติกเสถียร ผู้ตรวจราชการกระทรวงอุตสาหกรรม นางสาวสิริรัตน์ ไกรวณิช ผู้ช่วยปลัดกระทรวงอุตสาหกรรม นางสาวทัศนียา ลัธธนันท์ ผู้อํานวยการสํานักบริหารกลาง สํานักงานปลัดกระทรวงอุตสาหกรรม นางสาวณิรดา วิสุทธิชาติธาดา ผู้อํานวยการศูนย์เทคโนโลยีสารสนเทศ สํานักงานปลัดกระทรวงอุตสาหกรรม ข้าราชการ และเจ้าหน้าที่สํานักงานปลัดกระทรวงอุตสาหกรรม ร่วมกิจกรรม ณ สถานสงเคราะห์เด็กหญิงบ้านราชวิถี กรุงเทพฯ
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงมหาดไทย เป็นประธานพิธีเปิดการเสวนา  หัวข้อ "การปฏิรูประบบราชการ 4.0 : ประชาชนอยากได้อะไร" โดยมุ่งเน้นการพัฒนาคนและระบบราชการ
วันพฤหัสบดีที่ 25 มกราคม 2561
รัฐมนตรีว่าการกระทรวงมหาดไทย เป็นประธานพิธีเปิดการเสวนา  หัวข้อ "การปฏิรูประบบราชการ 4.0 : ประชาชนอยากได้อะไร" โดยมุ่งเน้นการพัฒนาคนและระบบราชการ
รัฐมนตรีว่าการกระทรวงมหาดไทย เป็นประธานพิธีเปิดการเสวนา  หัวข้อ "การปฏิรูประบบราชการ 4.0 : ประชาชนอยากได้อะไร" โดยมุ่งเน้นการพัฒนาคนและระบบราชการ
วันนี้ (24 มกราคม 2561) เวลา 13.45 น. พลเอกอนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานพิธีเปิดการเสวนาในหัวข้อ "การปฏิรูประบบราชการ 4.0 : ประชาชนอยากได้อะไร" ณ ห้องประชุม ดร.สมศักดิ์ - คุณหญิงปัทมา ลีสวัสดิ์ตระกูล ชั้น 2 อาคารสยามบรมราชกุมารี สถาบันบัณฑิตพัฒนบริหารศาสตร์ จัดขึ้นโดยคณะกรรมาธิการการบริหารราชการแผ่นดิน สภานิติบัญญัติแห่งชาติร่วมกับสมาคมรัฐประศาสนศาสตร์ นิด้า โดยมีวัตถุประสงค์เพื่อต้องการรับฟังความคิดเห็นจากทุกภาคส่วน ทั้งจากบุคคลในแวดวงของข้าราชการ นักวิชาการ นักศึกษา และประชาชนทั่วไป ทั้งนี้ เพื่อเป็นเวทีสะท้อนปัญหาของประชาชนที่เกี่ยวกับการกํากับดูแลระบบราชการ เกิดการใช้งบประมาณอย่างคุ้มค่าและโปร่งใส และเพื่อให้ได้ข้อคิดเห็นที่นําไปสู่การปฏิรูประบบราชการอย่างเป็นรูปธรรม
โอกาสนี้ รัฐมนตรีว่าการกระทรวงมหาดไทย ได้กล่าวเปิดเสวนาโดยมีสาระสําคัญว่า การบริหารราชการแผ่นดินของรัฐบาลมีวัตถุประสงค์สําคัญเพื่อตอบสนองความต้องการของประชาชนผ่านกลไกระบบราชการ สําหรับรัฐบาลชุดปัจจุบันมีความพยายามนําพาประเทศก้าวไปสู่ยุค Thailand 4.0 ภายใต้วิสัยทัศน์ "มั่นคง มั่นคั่ง ยั่งยืน" ด้วยกลไกแบบประชารัฐ โดยใช้ระบบราชการลงไปดําเนินการในระดับพื้นที่ ทั้งนี้ ทางรัฐบาลได้กําหนดยุทธ์ศาสตร์ชาติ 20 ปี เพื่อเป็นกรอบในการดําเนินการ ร่วมกับแผนพัฒนาเศรษฐกิจและสังคมแห่งชาติ ฉบับที่ 12 ตลอดจนยุทธศาสตร์ความมั่นคงและอื่นๆ สําหรับปัญหาประการหนึ่งที่พบ นั่นก็คือ การไม่มีระบบฐานข้อมูลกลางในการบริหารราชการแผ่นดิน โดยแต่ละหน่วยงานต่างก็มีฐานข้อมูลเป็นของตัวเอง แต่มิได้เชื่อมโยงและเป็นมาตรฐานเดียวกัน จึงทําให้ยากต่อการบริหารจัดการ อีกทั้งยังทําให้หน่วยงานที่ทําหน้าที่ในการกํากับดูแลหน่วยงานที่เกี่ยวข้องไม่สามารถเข้าถึงข้อมูลที่เป็นประโยชน์ร่วมกันได้ อันส่งผลทําให้รัฐบาลมีข้อมูลประกอบการตัดสินใจไม่เพียงพอ และภาคประชาชนก็ไม่สามารถเข้าถึงข้อมูลได้อย่างมีประสิทธิภาพ ประกอบกับการเข้ามาของเทคโนโลยีสมัยใหม่ที่เปลี่ยนแปลงวิถีชีวิตของผู้คน ทําให้ภาครัฐต้องมีการปรับตัวให้สอดคล้องกระแสโลกยุคปัจจุบัน ขณะนี้รัฐบาลได้ให้ความสําคัญกับการปฏิรูประบบราชการ 4.0 ซึ่งมีจุดเน้น 2 ประเด็น ได้แก่ การพัฒนาทรัพยกรมนุษย์ไปสู่ศตวรรษที่ 21 โดยมุ่งเน้นการพัฒนาองค์ความรู้ผ่านทักษะการวิเคราะห์และสังเคราะห์ควบคู่ไปกับการเสริมสร้างคุณธรรมจริยธรรมตามหลักปรัชญาของเศรษฐกิจพอเพียง และการพัฒนาระบบราชการ ผ่าน 3 แนวทางหลัก คือ การปรับปรุงรูปแบบการให้บริการประชาชน การปฏิรูปข้อกฎหมายให้มีความทันสมัยเพื่ออํานวยความสะดวกต่อการดําเนินการของภาคเอกชน และการใช้ระบบดิจิตอลกับการทํางานภาครัฐผ่านการสร้างระบบฐานข้อมูลเดียวกัน เพื่อให้มีระบบข้อมูลของราชการที่สนับสนุนการบริหารราชการแผ่นดินอย่างมีประสิทธิภาพ ประสิทธิผล และธรรมาภิบาล เพื่ออํานวยความสะดวก และตอบสนองความต้องการของประชาชน.
ครั้งที่ 11/2561
กองสารนิเทศ สํานักงานปลัดกระทรวงมหาดไทย
รัฐบาลไทย-ข่าวทำเนียบรัฐบาล-การกู้เงินเพื่อชดเชยการขาดดุลงบประมาณของรัฐบาล จำนวน 20,000 ล้านบาท
วันอังคารที่ 18 กุมภาพันธ์ 2563
การกู้เงินเพื่อชดเชยการขาดดุลงบประมาณของรัฐบาล จํานวน 20,000 ล้านบาท
ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง ชี้แจงประเด็นการกู้เงินเพื่อชดเชยการขาดดุลงบประมาณผ่านการทําสัญญากู้ยืมเงิน (Term loan) จํานวน 20,000 ล้านบาท
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง ชี้แจงประเด็นการกู้เงินเพื่อชดเชยการขาดดุลงบประมาณผ่านการทําสัญญากู้ยืมเงิน (Term loan) จํานวน 20,000 ล้านบาท ว่าเป็นการดําเนินการของกระทรวงการคลังตามปกติทั่วไป เพื่อให้สอดคล้องกับกระแสรายได้และกระแสรายจ่ายในช่วงระยะเวลาต่าง ๆ ภายใต้ต้นทุนและความเสี่ยงที่เหมาะสม ที่ผ่านมา กระทรวงการคลังได้มีการกู้เงินเพื่อชดเชยการขาดดุลงบประมาณในรูปแบบต่างๆ เช่น พันธบัตรรัฐบาล พันธบัตรออมทรัพย์ สัญญากู้ยืมเงิน ตั๋วสัญญาใช้เงิน ตั๋วเงินคลัง เป็นต้น โดยมีการวางแผนการกู้เงินและบริหารเงินคงคลังร่วมกันระหว่างหน่วยงานที่เกี่ยวข้องอย่างสม่ําเสมอ เพื่อให้การดําเนินงานมีประสิทธิภาพและรอบคอบรัดกุม
สําหรับการกู้เงินผ่านการทําสัญญากู้ยืมเงินในครั้งนี้ จํานวน 20,000 ล้านบาท เป็นส่วนหนึ่งของการกู้เงินเพื่อชดเชยการขาดดุลงบประมาณที่เหลื่อมปีมาของปีงบประมาณ 2562 จํานวน 101,022 ล้านบาทจากกรอบการกู้เงินเพื่อชดเชยการขาดดุลงบประมาณของปีงบประมาณ 2562 รวม 450,000 ล้านบาท โดย ณ สิ้นเดือนมกราคม 2563 กระทรวงการคลังได้มีการกู้เงินเหลื่อมปีไปแล้วทั้งสิ้น 56,202 ล้านบาท แบ่งเป็นพันธบัตรรัฐบาลจํานวน 18,600 ล้านบาท พันธบัตรออมทรัพย์จํานวน 17,602 ล้านบาท และสัญญากู้ยืมเงินที่กล่าวข้างต้นจํานวน 20,000 ล้านบาท การกู้เงินเพื่อชดเชยการขาดดุลงบประมาณดังกล่าว เป็นส่วนหนึ่งของแผนการบริหารหนี้สาธารณะประจําปีงบประมาณ 2563 โดยกรอบการกู้เงินเพื่อชดเชยการขาดดุลงบประมาณที่ได้บรรจุไว้ เป็นวงเงินกู้ที่คณะรัฐมนตรีได้ให้ความเห็นชอบแล้ว ดังนั้น การกู้เงินในรูปแบบต่าง ๆ ของกระทรวงการคลังถือเป็นการดําเนินการปกติทั่วไป ไม่ได้แสดงถึงฐานะการคลังที่ย่ําแย่แต่อย่างใด
ฐานะการคลังของรัฐบาลยังอยู่ในระดับที่เข้มแข็งเพียงพอต่อการรองรับมาตรการการคลังเพื่อสนับสนุนการขยายตัวทางเศรษฐกิจของประเทศในระยะต่อไป สะท้อนได้จากเงินคงคลัง ณ สิ้นเดือนมกราคม 2563 มีจํานวนทั้งสิ้น 316,370 ล้านบาท โดยที่ระดับเงินคงคลังในปัจจุบันเป็นระดับที่ได้มีการบริหารจัดการให้เกิดประสิทธิภาพสูงสุด และได้คํานึงถึงกระแสรายรับ กระแสรายจ่ายของรัฐบาล และต้นทุนการบริหารเงินแล้ว ซึ่งเป็นระดับที่เพียงพอในการดําเนินนโยบายของภาครัฐต่อไป และเป็นการดําเนินการภายใต้กรอบวินัยการเงินการคลังตามกฎหมายทุกประการ
สํานักนโยบายการคลัง สํานักงานเศรษฐกิจการคลัง
โทร. 0 2273 9020 ต่อ 3558
รัฐบาลไทย-ข่าวทำเนียบรัฐบาล-รมว.พม. ชี้แจงข้อร้องเรียนเครือข่ายสลัม 4 ภาค พร้อมย้ำทำงานเพื่อประชาชนทุกกลุ่มเป้าหมายให้เร็วและดีที่สุด
วันพุธที่ 29 เมษายน 2563
รมว.พม. ชี้แจงข้อร้องเรียนเครือข่ายสลัม 4 ภาค พร้อมย้ําทํางานเพื่อประชาชนทุกกลุ่มเป้าหมายให้เร็วและดีที่สุด
รมว.พม. ชี้แจงข้อร้องเรียนเครือข่ายสลัม 4 ภาค พร้อมย้ําทํางานเพื่อประชาชนทุกกลุ่มเป้าหมายให้เร็วและดีที่สุด
วันนี้ (29 เม.ย. 63) เวลา 12.00 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยภายหลังตัวแทนเครือข่ายสลัม 4 ภาค ได้มายื่นหนังสือร้องเรียนการแก้ปัญหาคนจนเมือง ในช่วงสถานการณ์การแพร่ระบาดของโรคติดเชื้อไวรัสโคโรน่า 2019 (โควิด-19) ว่า หนังสือร้องเรียนที่ตัวแทนเครือข่ายสลัม 4 ภาคมายื่นในวันนี้ ประกอบด้วย 3 เรื่องสําคัญ ได้แก่ 1. ขอให้ รมว.พม. สนับสนุนนโยบายในการพัฒนาคุณภาพชีวิตที่ดําเนินการ โดยสถาบันพัฒนาองค์กรชุมชน (องค์การมหาชน) หรือ พอช. เพื่อให้ชุมชนยืนได้ด้วยตัวเองในระยะยาว 2. กระทรวง พม. ต้องยืดระยะเวลาการพักชําระหนี้เพิ่มอีก 3 เดือน สําหรับลูกหนี้โครงการบ้านมั่นคง และโครงการบ้านเอื้ออาทร เนื่องจากสถานการณ์สังคมยังไม่กลับสู่ปกติ และ 3.ขอให้ รมว.พม. ช่วยผลักดันมาตรการในการแบ่งเบาภาระของผู้ได้รับผลกระทบอย่างทั่วถึง ครอบคลุม เช่น มาตรการลดค่าน้ํา ค่าไฟฟ้า ควรเพิ่มเติมสําหรับชุมชนแออัดหลายแห่งที่ใช้มิเตอร์ชั่วคราวและไม่ได้เข้าเกณฑ์ที่ประกาศมา รวมทั้งมาตรการการช่วยเหลือค่าเช่าบ้านสําหรับผู้มีรายได้น้อยอีกทั้งตนได้เชิญ นายสมชาติ ภาระสุวรรณ ผู้อํานวยการ พอช. และผู้บริหาร มาร่วมหารือด้วย
นายจุติ กล่าวว่า ทั้งนี้ ตนขอชี้แจงข้อเรียกร้องดังกล่าวทั้งสามข้อ ดังนี้ 1. เรื่องการพัฒ
รัฐบาลไทย-ข่าวทำเนียบรัฐบาล-รมว.พม. เป็นประธานการประชุมคณะอนุกรรมการด้านสตรีในการป้องกันและปราบปรามการค้ามนุษย์
วันอังคารที่ 4 เมษายน 2560
รมว.พม. เป็นประธานการประชุมคณะอนุกรรมการด้านสตรีในการป้องกันและปราบปรามการค้ามนุษย์
รมว.พม. เป็นประธานการประชุมคณะอนุกรรมการด้านสตรีในการป้องกันและปราบปรามการค้ามนุษย์ ครั้งที่ 1/2560 เพื่อติดตามความก้าวหน้าในการดําเนินงานตามแผนขับเคลื่อนการป้องกันและแก้ไขปัญหาการค้ามนุษย์ด้านสตรีและเด็ก
วันนี้ (4 เม.ย. 60) เวลา 15.00 น. ที่ห้องประชุมชั้น 8 อาคารกรมพัฒนาสังคมและสวัสดิการ กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยภายหลังเป็นประธานการประชุมคณะอนุกรรมการด้านสตรีในการป้องกันและปราบปรามการค้ามนุษย์ ครั้งที่ 1/2560 ว่า การประชุมครั้งนี้ จัดขึ้นเพื่อติดตามความก้าวหน้าในการดําเนินงานตามแผนขับเคลื่อนการป้องกันและแก้ไขปัญหาการค้ามนุษย์ด้านสตรีและเด็ก ระหว่างเดือนธันวาคม 2559 จนถึงปัจจุบัน โดยรายงานสรุปผลการดําเนินงานของคณะอนุกรรมการด้านสตรีในการป้องกันและปราบปรามการค้ามนุษย์ ประจําปี 2559
พลตํารวจเอก อดุลย์ กล่าวว่า การประชุมในวันนี้ ที่ประชุมได้เน้นย้ําถึงความสําคัญของพระราชบัญญัติป้องกันและปราบปรามการค้ามนุษย์ (ฉบับที่ 3) พ.ศ. 2560 ที่มีผลบังคับใช้ เมื่อวันที่ 26 มกราคม 2560 ที่ผ่านมา เพื่อเพิ่มประสิทธิภาพในการดําเนินมาตรการป้องกันและปราบปรามการค้ามนุษย์ โดยมีการปรับปรุงแก้ไขประเด็นเพิ่มเติมนั้นหน่วยงานที่เกี่ยวข้องในฐานะผู้ปฏิบัติงานเกี่ยวกับการค้ามนุษย์ต้องมีความเข้าใจเกี่ยวกับพระราชบัญญัติป้องกันและปราบปรามการค้ามนุษย์ทุกฉบับรวมถึงหมายต่างๆ ที่เกี่ยวข้อง ต้องทันสมัย ทันต่อสถานการณ์ จึงสามารถแก้ไขปัญหาการค้ามนุษย์ได้อย่างมีประสิทธิภาพ อีกทั้ง ที่ประชุมได้รับรายงานว่า มูลนิธิเอ-ทเวนตี้วัน ซึ่งเป็นองค์กรภาคเอกชนที่ทํางานเพื่อต่อต้านการค้ามนุษย์ ขอความร่วมมือพิจารณาหลักสูตรว่าด้วยการป้องกันสําหรับนักเรียนชั้นประถมศึกษา เพื่อสอนนักเรียนในเรื่องคุณค่าของตนเองในฐานะที่เป็นมนุษย์คนหนึ่งและสร้างความเข้าใจว่า แม้จะเป็นเด็ก แต่ก็มีสิทธิที่จะตัดสินใจได้ด้วยตนเอง โดยองค์ประกอบในการสอนแบ่งเนื้อหาเป็น 3 ตอน คือ 1) คุณค่าและสิทธิเด็ก 2) การย้ายถิ่นอย่างปลอดภัย และ 3) การค้ามนุษย์ ทั้งนี้ ที่ประชุมเห็นชอบว่า หลักสูตรดังกล่าวมีประโยชน์ในการป้องกัน ไม่ให้เด็กตกเป็นเหยื่อการค้ามนุษย์ จึงมอบหมายให้ฝ่ายเลขาฯไปศึกษาข้อมูลแนวทางการพัฒนาหลักสูตรให้มีเนื้อหาครบถ้วน พร้อมทั้งประสานหน่วยงานที่เกี่ยวข้องเพื่อดําเนินงานดังกล่าว และนําข้อมูลแนวทางต่างๆ มานําเสนอต่อที่ประชุมต่อไป
“อย่างไรก็ตาม การประชุมครั้งนี้ ตนขอให้ทุกหน่วยงานรายงานผลการดําเนินงาน ปัญหา อุปสรรค และข้อท้าทายในการทํางาน เพื่อให้การแก้ไขปัญหาการค้ามนุษย์ด้านสตรีและเด็กมีประสิทธิภาพ โดยขอให้ทุกหน่วยงานมีการบูรณาการการทํางานร่วมกับภาคประชาสังคม เพื่อติดตามการดําเนินคดีอย่างต่อเนื่อง มีการบังคับใช้กฎหมายอย่างเคร่งครัด เพื่อเอาผิดกับเจ้าหน้าที่ของรัฐที่เกี่ยวข้องกับกระบวนการค้ามนุษย์ อีกทั้งขอให้ทุกหน่วยงานได้ส่งเสริมความรู้กับผู้ปฏิบัติงานด้านการค้ามนุษย์เกี่ยวกับ พ.ร.บ. หรือกฎหมาย กฎระเบียบที่เกี่ยวข้องกับการค้ามนุษย์อย่างต่อเนื่อง เพื่อทําให้การปฏิบัติหน้าที่ทันต่อสถานการณ์และเป็นพลังที่สําคัญ
ในการขับเคลื่อนงานด้านป้องกันและปราบปรามการค้ามนุษย์ให้มีประสิทธิภาพมากยิ่งขึ้นต่อไป” พลตํารวจเอก อดุลย์กล่าวในตอนท้าย
รัฐบาลไทย-ข่าวทำเนียบรัฐบาล-สถานที่กักกันโรคของรัฐมีกี่รูปแบบ อะไรบ้าง ??
วันพฤหัสบดีที่ 28 พฤษภาคม 2563
สถานที่กักกันโรคของรัฐมีกี่รูปแบบ อะไรบ้าง ??
สถานที่กักกันโรคของรัฐมีกี่รูปแบบ ??
Q : สถานที่กักกันโรคของรัฐมีกี่รูปแบบ อะไรบ้าง ??
A : สถานที่กักกันโรค ที่รัฐจัดเตรียมไว้ มีอยู่ 3 รูปแบบ คือ
1. Local Quarantine คือ พื้นที่กักกันโรคแห่งรัฐ ระดับจังหวัด สําหรับผู้เดินทางข้ามจังหวัด
2. State Quarantine คือ พื้นที่กักกันโรคแห่งรัฐ สําหรับผู้เดินทางกลับมาจากต่างประเทศ
3. Alternative State Quarantine คือ สถานที่กักตัวทางเลือก ปัจจุบันมี 4 โรงแรม สําหรับเป็นทางเลือกให้ผู้เดินทางที่กลับมาจากต่างประเทศ ได้เฝ้าระวังสังเกตอาการ ซึ่งจะมีค่าใช้จ่ายตามความต้องการที่เลือกไว้
รัฐบาลไทย-ข่าวทำเนียบรัฐบาล-ประธานกรรมการบริหารกลุ่มบริษัท Singapore Telecommunications Limited (Singtel) เข้าเยี่ยมคารวะนายกรัฐมนตรี
วันจันทร์ที่ 17 ตุลาคม 2559
ประธานกรรมการบริหารกลุ่มบริษัท Singapore Telecommunications Limited (Singtel) เข้าเยี่ยมคารวะนายกรัฐมนตรี
นางฉั่ว ซ็อค กุง (Ms. Chua Sock Koong) ประธานกรรมการบริหารกลุ่มบริษัท Singapore Telecommunications Limited (Singtel) เข้าเยี่ยมคารวะพลเอกประยุทธ์ จันทร์โอชา นายกรัฐมนตรี ณ ห้องสีม่วง ตึกไทยคู่ฟ้า ทําเนียบรัฐบาล
วันนี้ (2ก.ย. 59) เวลา 16.00 น. นางฉั่ว ซ็อค กุง (Ms. Chua Sock Koong) ประธานกรรมการบริหารกลุ่มบริษัท Singapore Telecommunications Limited (Singtel) เข้าเยี่ยมคารวะพลเอกประยุทธ์ จันทร์โอชา นายกรัฐมนตรี ณ ห้องสีม่วง ตึกไทยคู่ฟ้า ทําเนียบรัฐบาล ภายหลังเสร็จสิ้นการหารือพลตรีวีรชน สุคนธปฏิภาค รองโฆษกประจําสํานักนายกรัฐมนตรีกล่าวสรุปสาระสําคัญการหารือดังนี้
นายกรัฐมนตรียินดีต้อนรับนางฉั่ว ซ็อค กุง ณ ทําเนียบรัฐบาล พร้อมกล่าวว่ารัฐบาลให้ความสําคัญอย่างยิ่งกับการพัฒนาเทคโนโลยีโทรคมนาคม และการสื่อสาร เนื่องจากเป็นพื้นฐานของแนวทางการขับเคลื่อนประเทศอย่างยั่งยืน และเพื่อการพัฒนาเศรษฐกิจรูปแบบใหม่จากการพัฒนาด้านนวัตกรรม จึงยินดีอย่างยิ่งหากภาคเอกชนสิงคโปร์จะมีบทบาทในการขับเคลื่อนการพัฒนาประเทศร่วมกัน
นางฉั่ว ซ็อค กุง แสดงความขอบคุณนายกรัฐมนตรีที่ให้โอกาสเข้าพบอีกครั้ง หลังจากที่เคยพบนายกรัฐมนตรีในโอกาสการเยือนสิงคโปร์อย่างเป็นทางการเมื่อเดือนมิถุนายน 2558 พร้อมแสดงความยินดีต่อผลประชามติของไทย และกล่าวว่าบริษัท Singtel เป็นผู้ลงทุนรายใหญ่ในไทย โดยมีการลงทุนระยะยาวกว่า 20 ปี ทั้งนี้Singtel สนใจขยายการลงทุนในไทยอย่างต่อเนื่องและแสดงความเชื่อมั่นต่อศักยภาพทางเศรษฐกิจของไทย
นายกรัฐมนตรีแสดงความชื่นชมสิงคโปร์ที่เป็นประเทศชั้นนําอันดับต้นๆ ของโลกที่ใช้เทคโนโลยีสารสนเทศในการพัฒนาประเทศอย่างมีประโยชน์สูงสุด และหวังให้บริษัท Singtel พิจารณาแนวทางและความเป็นไปได้ในการแลกเปลี่ยนองค์ความรู้ ข้อมูล และแนวทางปฏิบัติที่ดีกับหน่วยงานที่เกี่ยวข้องของไทย โดยเฉพาะอย่างยิ่ง ด้านการวิเคราะห์ข้อมูลเพื่อการวิจัยและพัฒนา (R&D) และด้านความมั่นคงทางไซเบอร์ เพื่อเป็นการสร้างเพิ่มพูนและพัฒนาศักยภาพของหน่วยงานไทยต่อไป
โอกาสนี้นายกรัฐมนตรี ได้ฝากความระลึกถึงนายลี เซียนลุง นายกรัฐมนตรีสิงคโปร์และภริยา พร้อมฝากคําเชิญนายกรัฐมนตรีสิงคโปร์ เข้าร่วมการประชุมสุดยอด ACD ครั้งที่ 2 ที่ไทยจะเป็นเจ้าภาพ ในเดือนตุลาคมนี้ด้วย
***************